ข้าวหมูแดง นครเขษม
ร้านตั้งอยู่บริเวณหน้าศาลแขวงธนบุรี เดินออกมาทางด้านหน้าศาลแขวงเลี้ยวขวานิดเดียวก็ถึงแล้วค่ะ จุดสังเกต คือ ร้านเป็นตึกแถวมีตู้ติ่มซำเล็กๆด้านหน้าร้าน คนขายเป็นคนเก่าคนแก่ดูขลังดี แหะๆ ;)

ข้าวหมูแดงน้ำราดหอมๆไม่หวานข้นมากนัก ไม่แสบคอ ทำให้ทานได้เยอะเลยค่ะ หมูกรอบหนังบางๆกรอบๆ ติดมันนิดๆ กลิ่นหมูทอดหอมดี แต่ไข่ต้มแข็งอ่า รสชาติโดยรวมใช้ได้ค่ะ ราคาถูกมากกดจัดเต็มจานโตขนาดนี้ราคาแค่เพียง 35 บาทเท่านั้น

ที่ร้านยังมีขายซุปต้มตุ๋นโถละ 30 บาทที่ร้านเชียร์มากๆเลยค่ะ เมนูแนะนำของทางร้านเค้า อิอิ เจ้าของร้านน่ารักดีค่ะเชิญชวนให้สั่งนู่นสั่งนี่ในที่สุดเลยเต็มโต๊ะเลย อิ่มมั่กๆๆ

ที่ร้านยังมีขายติ่มซำ ซาลาเปาลูกเล็กๆด้วยค่ะ วันนี้ลองสั่งติ่มซำมา2จานๆละ 20 บาท
- ขนมจีบหยกกุ้ง แป้งเยอะไปนิดนึงแต่รสชาติก็ใช้ได้ หอมๆ มี 3 ลูกราคา 20 บาทค่ะ
- หมูพันกุ้ง เห็นในตู้น่าทานมากเลยค่ะ รสชาติได้มาตรฐานดี หมูเนื้อแน่นหนุบลแต่เจ้ากุ้งที่มาพันนี่บางเฉียบสุดๆเป็นแค่เปลือกกุ้ง5555 แต่รสชาติอร่อยดีเหมือนกันค่ะ ราคา20 บาท มี 2 ชิ้น

เป็นร้านอาหารจานเดียวจานด่วนที่สะอาด คุณภาพฝากท้องได้เลยค่ะ ราคาไม่แพงด้วย ปริมาณเพียบอิ่มแน่นอน 

ถ้าผ่านมาแถวนี้ก็ลองมาแวะเยี่ยมร้านนี้กันได้นะคะ